****

**Eger Megyei Jogú Város Közgyűlésének rendelettervezete a személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet módosításáról**

**Tisztelt Közgyűlés!**

#### Az önkormányzat a gyermekek védelméről és a gyámügyi igazgatásról szóló 1997. évi XXXI. törvény 21/A. § (3) bekezdése szerinti a gyermekétkeztetésta települési önkormányzat biztosítja:

#### *a)* az általa fenntartott bölcsődében és óvodában és

#### b*)*a közigazgatási területén a tankerületi központ, valamint az állami szakképzési és felnőttképzési szerv által fenntartott nem bentlakásos nevelési-oktatási intézményben.

#### Étkeztetünk továbbá a szociális igazgatásról és a szociális ellátásokról szóló 1993. évi II. törvény 57. §-a szerint szociális étkeztetés keretében, valamint a nappali és az ápolást-gondozást nyújtó intézményekben.

#### A kötelezettségünknek a bölcsődékben, óvodákban és az ápoló-gondozó otthonokban saját konyha üzemeltetésével, az iskolák és az egyéb szociális étkezés tekintetében jelentős mértékében külső szolgáltatóval kötött megállapodással teszünk eleget.

#### 2017. szeptember 1-től, 5 év időtartamra - közbeszerzési eljárásban - a TS Gastro Kft. nyerte el az önkormányzat ellátási kötelezettségébe tartozó iskolák többsége tanulóinak étkeztetését.

A cég a szerződésben szabályozottak szerint és a KSH árindex alapján a nyersanyagnorma emelését javasolta.

Az KSH márciusi adatai szerint az élelmiszerek ára az elmúlt egy évben 4,1%-kal emelkedett. Többek között a száraztészta 11,1, a tejtermékek 6,9, a tej 5,9, a kenyér 5,6%-kal drágult, csökkent a hal, a cukor, a burgonya és a friss zöldség ára.

Az étkeztetés alapját képező nyersanyagnormát a személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet állapítja meg.

A rendeletben a nyersanyag árát utoljára 2015. szeptembertől módosította a Közgyűlés, elsősorban a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet következményeként. Ekkor – az inflációs hatáson túl - jelentősebben az ún. kisétkeztetések, tízóraik uzsonnák árai emelkedtek, az egészségesebb pékáruk bevezetése miatt.

Az emelés óta a minimálbér több, mint 30%-kal, 105 E Ft-ról 138 E Ft-ra, a garantált bérminimum közel ötven százalékkal, 122 E Ft-l 180 500 Ft-ra nőtt. A gyermekétkeztetés szabályai alapján a szülők a nyersanyagnorma árát fizetik meg térítési díjként, számos kedvezmény igénybe vételével. A rezsiköltség az étkezés biztosításáért felelős önkormányzatot terheli.

Az étkezési térítési díjnál fontosnak tartjuk a szinten tartást, az inflációval történő emelést, hogy a konyháinkon biztosítható, a szolgáltatóktól pedig elvárható legyen a megfelelő minőségű és összetételű alapanyagok felhasználása.

A térítési díjak tekintetében számos kedvezmény érvényesül.

Az általános iskola végéig ingyenes étkezést kapnak, az 1-8. osztályt követően pedig 50%-os kedvezményben részesülnek a szülők, ha

* + gyermekvédelmi kedvezményben részesülő gyermeket.
  + legalább 3 gyermeket nevelnek,
  + tartósan beteg vagy fogyatékos gyermeket nevelnek.

A bölcsődei és óvodai térítési díjat nem fizetik azok a szülők sem, akiknél az egy főre jutó jövedelem nem haladja meg a nettó minimálbér 130%-át, 119 ezer forintot.

Általános gyakorlat volt, hogy az intézményi önköltségek megállapítását követően döntött a testület a nyersanyagról és így a térítési díjak emeléséről is. A TS Gastro Kft-vel, mint a legnagyobb szolgáltatóval folytatott egyeztetések során kezdeményeztük, és most a Közgyűlés számára is azt javasolom, hogy amennyiben módosulnak a térítési díjak, akkor arra minden évben a tanév kezdetekor kerüljön sor.

Az élelmiszerek árindexénél alacsonyabb mértékű, 3%-os emelésre teszek javaslatot. Ez azt jelenti, hogy a tízóraik, uzsonnák 3-4 Ft-tal, az ebédek 11-12 Ft-tal kerülnek többe szeptembertől.

Az iskolai étkeztetés a Kft-vel egyeztetve a következő nyersanyag árakkal történik szeptember elsejétől:

|  |  |  |  |  |
| --- | --- | --- | --- | --- |
| Étkezés típus | Jelenlegi nyersanyag költség | | 3%-os emelés után nyersanyag költség | |
| Nyersanyag költség Ft/nap | Intézményi térítési díj bruttó Ft/nap | Nyersanyag költség Ft/nap | Intézményi térítési díj bruttó Ft/nap |
| Általános iskolai ellátás (7-10 korosztály) Tízórai | 90 | 114 | 93 | 118 |
| Általános iskolai ellátás (7-10 korosztály) Ebéd | 272 | 345 | 280 | 356 |
| Általános iskolai ellátás (7-10 korosztály)Uzsonna | 80 | 102 | 82 | 104 |
| Általános iskolai ellátás (11-14 korosztály) Tízórai | 90 | 114 | 93 | 118 |
| Általános iskolai ellátás (11-14 éves korosztály) Ebéd | 283 | 359 | 291 | 370 |
| Általános iskolai ellátás (11-14 éves korosztály) Uzsonna | 80 | 102 | 82 | 104 |
| Középiskolai és kollégiumi ellátás (15-18 éves korosztály) Reggeli | 151 | 192 | 156 | 198 |
| Középiskolai és kollégiumi ellátás (15-18 éves korosztály) Tízórai | 90 | 114 | 93 | 118 |
| Középiskolai és kollégiumi ellátás (15-18 éves korosztály) Ebéd | 308 | 391 | 317 | 403 |
| Középiskolai és kollégiumi ellátás (15-18 éves korosztály) Uzsonna | 80 | 102 | 82 | 104 |
| Középiskolai és Kollégiumi ellátás (15-18 éves korosztály) Vacsora | 205 | 260 | 211 | 268 |

A norma változása valamennyi étkeztetőt, intézményt és szolgáltatót érinti. 3%-kal nőnek a bölcsődei, óvodai étkezési nyersanyagok költségei is.

Így például 442 Ft helyett 455 Ft-ot kell fizetni a háromszori óvodai étkezésért, és 437 Ft helyett 450 Ft-ot a négyszeri bölcsődei étkezésért.

Az egyes étkezéstípusok – szülők által fizetendő – díjai a rendelet 3. és 4. mellékletében szerepelnek.

A szociális étkezés nyersanyagának emelését a rendelet-módosítás nem tartalmazza.

Az Egri Szociális Szolgáltató Intézmény az év végéig felülvizsgálja jelenlegi szolgáltatási szerződéseket, és a 2019. évi étkeztetésre kötendő megállapodások során térünk vissza a nyersanyag költségekre.

A nyersanyagnorma változásának következménye az önkormányzat szempontjából az, hogy többletkiadást eredményez az ingyenes vagy kedvezményes étkezők által meg nem fizetett térítési díj növekménye, és a szolgáltatókkal történt megállapodások szerinti rezsi költség emelkedése. A normaemelés alapján megállapított költségvetési kiadási többletek finanszírozására, ezzel az intézményi költségvetések módosítására a későbbiekben teszek javaslatot az élelmezéssel összefüggő tartalékelőirányzat (V./9.) terhére.

Kérem a Tisztelt Közgyűléstől a rendelet-tervezet elfogadását.

Eger, 2018. május 7.

**Habis László**

Eger Megyei Jogú Város Közgyűlésének

**rendelet-tervezete a személyes gondoskodást nyújtó szociális,**

**valamint a gyermekjóléti alapellátásokról**

**és azok térítési díjairól szóló 14/2007. (III. 30.) önkormányzati rendelet módosításáról**

Eger Megyei Jogú Város Önkormányzat Közgyűlése Magyarország Alaptörvénye 32. cikkének (1) a) és (2) pontjaiban foglalt feladatkörében eljárva, valamint, a szociális igazgatásról és szociális ellátásokról szóló 1993. évi III. törvényben, a gyermekek védelméről és a gyámügyi igazgatásról szóló 1997. évi XXXI. törvényben kapott felhatalmazás alapján a következő rendeletet alkotja:

Módosuló rendelkezések

**1. §**

A 14/2007. (III. 30.) önkormányzati rendelet 3-4. melléklete helyébe e rendelet 1-2. melléklete lép.

**Záró rendelkezések**

**2. §**

(1) E rendelet 2018. szeptember 1-én lép hatályba, és az azt követő napon hatályát veszti.

Dr. Kovács Luca Habis László

jegyző polgármester

3. melléklet

**A gyermekek napközbeni ellátása és átmeneti gondozása térítési díjai**

|  |  |  |  |  |  |
| --- | --- | --- | --- | --- | --- |
| Megnevezés | Nyersanyagnorma Ft/nap/fő | Étkezési térítési díj Ft/nap/fő | Gondozási díj | Rezsiköltség  Ft/nap | Összes térítési díj  Ft/nap |
| Bölcsőde | 354 | 450 | 133/ nap | - | 583 |
| Játszóház | 354 | 450 | 200/ óra | 158 | 608+ gondozási díj |
| Családi bölcsőde (egész napos, étkezéssel) |  |  | 520/ nap |  | 450+ gondozási díj |
| Családi bölcsőde (félnapos: tízórai, reggeli) |  |  | 295/ nap |  | 82+gondozási díj |
| Családi bölcsőde (félnapos: ebéd, uzsonna) |  |  | 295/ nap |  | 340+ gondozási díj |
| Családi bölcsőde (félnapos, étkezés nélkül) |  |  | 100/ óra |  |  |

|  |  |  |  |  |
| --- | --- | --- | --- | --- |
| **Napközbeni gyermekfelügyelet** | | | | |
| Intézményi térítési díj | 915 Ft/óra | 1 gyermek | 2 gyermek | 3 gyermek |
| Személyi térítési díj | 655 Ft/óra | Ft/óra | Ft/óra | Ft/óra |
| Egy főre jutó jövedelem |  |  |  |  |
| 85.501 - felett | 100% | 655 | 800 | 960 |
| 79.167 - 85.500 | 91% | 595 | 745 | 895 |
| 72.834 - 79.166 | 82% | 535 | 670 | 805 |
| 66.501 - 72.833 | 73% | 475 | 600 | 715 |
| 60.167 - 66.500 | 64% | 420 | 525 | 630 |
| 53.834 - 60.166 | 55% | 360 | 450 | 540 |
| 47.501 - 53.833 | 46% | 300 | 375 | 450 |
| 41.167 - 47.500 | 37% | 240 | 305 | 365 |
| 34.834 - 41.166 | 28% | 185 | 230 | 275 |
| 28.500 - 34.833 | 19% | 125 | 155 | 185 |
| 0 - 28.500 |  | 0 | 0 | 0 |

|  |  |  |
| --- | --- | --- |
| **Gyermekek átmeneti gondozása** | | |
| Egy főre jutó jövedelem (Ft) | Személyi térítési díj | |
| Ft/nap | Ft/hó |
| **Családok átmeneti otthona** | |
| 49.401 -tól | 225 | 6 750 |
| 37.051 - 49.400 | 207 | 6 210 |
| 28.501.- 37.050 | 169 | 5 070 |
| 0 - 28.500 | 131 | 3 930 |
|  | **Helyettes szülői ellátás térítési díj** | |
|  | 1380 | 41 400 |

4. melléklet

**Nevelési-oktatási intézmények étkezési nyersanyagköltségei és intézményi térítési díjai**

|  |  |  |
| --- | --- | --- |
| Megnevezés | Nyersanyag-költség  Ft/nap | Intézményi térítési díj  (nyersanyagköltség +  27 %-os ÁFA) Ft/nap |
| Óvodai étkezés  ebből: - tízórai:  - ebéd:  - uzsonna: | **358**  77  219  62 | **455**  98  278  79 |
| Óvodai bentlakásos étkezés (5x-i étkezés)  ebből: - reggeli:   * tízórai: * ebéd: * uzsonna: * vacsora: | **590**  88  77  219  62  144 | **749**  111  98  278  79  183 |
| Általános iskolai ebéd 1. korcsoport: | **280** | **356** |
| Általános iskola 1. korcsoport (3x-i étkezés)  ebből: - tízórai:  - ebéd:  - uzsonna: | **455**  93  280  82 | **578**  118  356  104 |
| Általános iskola bentlakásos étkezés 1. korcsoport (5x-i étkezés)  ebből: - reggeli:   * tízórai: * ebéd: * uzsonna: * vacsora: | **695**  91  93  280  82  149 | **883**  115  118  356  104  190 |
| Általános iskolai ebéd 2. korcsoport\* | **291** | **370** |
| Általános iskolai napközi 2. korcsoport (3x-i étkezés)  ebből: - tízórai:  - ebéd:  - uzsonna: | **466**  93  291  82 | **592**  118  370  104 |
| Általános iskola bentlakásos étkezés 2. korcsoport (5x-i étkezés)  ebből: - reggeli:   * tízórai: * ebéd: * uzsonna: * vacsora: | **706**  91  93  291  82  149 | **897**  115  118  370  104  190 |
| Középiskolai ebéd\*: | **317** | **403** |
| *Középiskolai bentlakásos ellátás*  *(5x-i étkezés)*  *ebből: - reggeli:*  *- tízórai:*  *- ebéd:*  *- uzsonna:*  *- vacsora:* | ***859***  *156*  *93*  *317*  *82*  *211* | ***1091***  *198*  *118*  *403*  *104*  *268* |
| Diétás ebéd | **346** | **439** |

\* dolgozói, és kiegészítő tevékenység keretében értékesített nyersanyagnorma ár