Eger Megyei Jogú Város Közgyűlésének 14/2007. (III. 30.) sz.

**rendelete a személyes gondoskodást nyújtó szociális,**

**valamint a gyermekjóléti alapellátásokról**

**és azok térítési díjairól**

(módosításokkal egységes szerkezet)

A rendelet célja, hogy a szociális igazgatásról és a szociális ellátásokról szóló 1993. évi III. törvény (sztv.) és a gyermekek védelméről és a gyámügyi igazgatásról szóló 1997. évi XXXI. törvény (gyvt.) által előirt és Eger Megyei Jogú Város Önkormányzata által biztosított személyes gondoskodást nyújtó szociális ellátásokra és a gyermekjóléti alapellátásokra való jogosultságot és azok térítési díjait megállapítsa a kérelmezők rászorultságának figyelembe vételével.

**A rendelet hatálya**

**1. §.**

(1) A személyes gondoskodást nyújtó szociális ellátásokat az sztv. 3. §-ában meghatározottak szerint azok vehetik igénybe, akik egri lakóhellyel vagy tartózkodási hellyel rendelkeznek, kivéve az sztv. 6-7. §-ában meghatározott személyeket.

(2) A gyermekjóléti alapellátásokat a gyvt. 4 §-ában meghatározottak szerint azok vehetik igénybe, akik egri lakóhellyel vagy tartózkodási hellyel rendelkeznek, illetve akik az önkormányzat által fenntartott intézményekben veszik igénybe a szolgáltatásokat.

**2. §.**

E rendelet szabályait az önkormányzat által fenntartott szociális és gyermekjóléti intézményekben, valamint a gyermekjóléti alapellátást nyújtó közoktatási intézményekben igénybe vett ellátások esetében kell alkalmazni.

**A személyes gondoskodást nyújtó ellátások**

**3. §.**

Az önkormányzat által fenntartott intézményben nyújtott ellátások:

# a) Szociális alapszolgáltatások

# aa) az étkeztetés,

# ab) a házi segítségnyújtás,

# ac) a jelzőrendszeres házi segítségnyújtás, szerződés alapján ellátott állami feladat,

# ad) a családsegítés,

# ae) a támogató szolgáltatás,

# af) az utcai szociális munka,

# ag) a nappali ellátás: idősek klubjai, fogyatékosok nappali intézménye és hajléktalanok nappali melegedője.

# b) Szakosított szociális ellátások

# ba) átmeneti elhelyezést nyújtó intézmény: hajléktalanok éjjeli menedékhelye és átmeneti szállása

# bb) ápolást, gondozást nyújtó intézmény: idősek és hajléktalanok otthona

c) [[1]](#footnote-1)Gyermekjóléti alapellátások

# ca) gyermekjóléti szolgáltatás, család- és gyermekjóléti központ,

# cb) gyermekek napközbeni ellátása: bölcsőde, családi bölcsőde, óvoda, általános iskolai napközi, napközbeni gyermekfelügyelet

# cc) intézményi és szünidei gyermekétkeztetés

cd) gyermekek átmeneti gondozása: gyermekek átmeneti otthona, családok átmeneti otthona, helyettes szülők, kistérségi feladat gesztoraként.

**4. §.**

Feladatellátási megállapodás útján nyújtott, más szolgáltatótól igénybe vett szociális és gyermekjóléti szolgáltatások:

# a) szenvedélybetegek közösségi ellátása,

1. szenvedélybetegek nappali ellátása
2. [[2]](#footnote-2).

**Szociális szolgáltatások**

**5. §.**

(1) Az étkeztetés, a házi segítségnyújtás, a jelzőrendszeres házi segítségnyújtás, az idősek nappali ellátása szociális alapszolgáltatásokat a lakóhely vagy tartózkodási hely alapján annál gondozási központnál kell írásban kérelmezni ahol az ellátást igénybevevő életvitelszerűen lakik.

(2) A támogató szolgáltatást, a fogyatékosok nappali ellátását, a hajléktalanok átmeneti szállását és az ápolást-gondozást nyújtó intézményi ellátást a szolgáltatást nyújtó szervezeti egységnél, írásban kell kérelmezni.

(3) A kérelemről az ellátást nyújtó intézmény igazgatója dönt.

(4) Amennyiben az igénylő az alapszolgáltatást egybefüggően 3 hónapon keresztül nem igényli, az intézmény vezetője megvizsgálja a szolgáltatás indokoltságát, annak hiányában azt megszünteti.

(5) A szolgáltatást igénylő körülményeit a szolgáltatást nyújtó vizsgálhatja, saját nyilvántartásából ellenőrizheti.

(6) A jelzőrendszeres házi segítségnyújtásért és a támogató szolgáltatásért az öregségi nyugdíj mindenkori legkisebb összege ötszörösét meghaladó jövedelem esetén a rendelet 1. melléklete „Helyi legmagasabb térítési díj” háromszorosát kell fizetni.

**Étkeztetés**

**6. §.**

(1)[[3]](#footnote-3)

(2) A kérelem teljesítése előtt az étkeztetés indokoltságáról család-látogatás során kell meggyőződni.

(3) Az étkeztetést általában ebéd formájában - orvosi javaslatra diétás ebéddel - kell biztosítani. Az ellátást igénylő kérelemére az intézmény vezetője dönt az étkezés vacsora formájában történő nyújtásáról. A gyvt. szerinti kedvezményes gyermekétkezést igénybe vevők szociális étkeztetésben kivételes méltányosságból, az intézményvezető döntése alapján részesíthetők.

(4) Az étkeztetést heti 5 alkalommal hétköznapokon kell nyújtani, munkaszüneti napokon és hétvégén - külön kérelemre – azok számára kell biztosítani, akik azt más módon nem tudják megoldani.

**7. §.**

(1) Az étkeztetést az igénybevevő lakóhelye szerinti legközelebbi ellátóhelyről kell biztosítani, elsősorban - a hajléktalanok étkeztetése kivételével – saját elvitellel.

(2) Az étel házhoz szállítását a háziorvosnak az egészségi állapotra vonatkozó adatok igazolásával lehet kérni.

(3) [[4]](#footnote-4)

**Házi segítségnyújtás**

**8. §.**

(1) A házi segítségnyújtást nem veheti igénybe az a személy, akinek a magatartása - egészségi állapotából adódóan – másokra veszélyes.

(2) A kérelem teljesítésére átmeneti jelleggel azonnal az egészségügyi indokoltság és a család-látogatás során tapasztaltak alapján kerülhet sor, ennek hiányában szolgáltatás nyújtását a jelentkezés sorrendje határozza meg.

(3) A szolgáltatást naponta legfeljebb két részletben és összesen 4 órában lehet igénybe venni.

(4) A házi segítségnyújtás heti 5 alkalommal hétköznapokon vehető igénybe. Munkaszüneti napokon és hétvégén azon ellátottak részére nyújtható térítésmentes ügyeleti szolgáltatás, akiknek a városban nincs a gondozását ellátni képes közeli hozzátartozójuk.

(5) Aki az ellátást nem meghatározott rendszerességgel veszi igénybe, a szolgáltatás iránti igényt legalább 3 munkanappal előbb kell bejelenteni.

**Jelzőrendszeres házi segítségnyújtás**

**9. §.**

A kérelem teljesítésére a 8. §. (2) bekezdésében foglaltakat kell alkalmazni azzal, hogy elsődlegesen az egészségügyi indokoltság a meghatározó.

**10. §.**

(1) A szolgáltatás megkezdése előtt az ellátást igénybe vevővel a szolgáltatást nyújtó intézmény igazgatója a szolgáltatás tartalmáról és a kihelyezett eszközök használatáról megállapodást köt.

(2) Aki a megállapodásban foglalt szabályokat megszegi, az okozott kárt köteles megtéríteni. A szabályok többszöri – figyelmeztetés utáni – megszegése (indokolatlan riasztások) esetén vizsgálni kell, hogy az ellátott a továbbiakban képes-e a segélyhívó készülék rendeltetésszerű használatára.

**11. §.[[5]](#footnote-5)**

**Támogató szolgáltatás**

**12. §.**

(1) A támogató szolgáltatás keretében igényelt személyi segítés esetében a 8. § (1-2) és (4) bekezdésében foglaltakat kell alkalmazni. A személyi segítés legfeljebb napi 6 órában nyújtható.

(2) A rendszeres szállításra vonatkozó igényeket előnyben kell részesíteni az eseti és a közigazgatási határokon kívüli szállításokkal szemben.

**Utcai szociális munka**

**13. §.**

Az utcai szociális gondozó a feladatát a városban tevékenykedő karitatív szervezetekkel összehangoltan végzi.

**Nappali ellátások**

**14. §.**

A nappali ellátások igénybevétele előtt – a nappali melegedő kivételével - az ellátottal, vagy törvényes képviselőjével a szolgáltatást nyújtó intézmény igazgatója a szolgáltatás tartalmáról megállapodást köt.

**Idősek klubja**

**15. §.**

(1) Az idősek klubjába nem vehető fel a másokat veszélyeztető, a közösségi életet súlyosan zavaró magatartást tanúsító pszichiátriai vagy szenvedélybeteg személy.

(2) Az idősek klubjába történő felvétel során az étkezést is kérő ellátottat kell előnyben részesíteni.

**Fogyatékosok nappali intézménye**

**16. §.**

(1) Az ellátást az értelmileg akadályozott, önmaga ellátására legalább részben képes személy, legkorábban a tankötelezettsége megszűnését követően veheti igénybe.

(2) A felvételről szóló döntés 3 hónap próbaidő után véglegesíthető.

(3) Az intézményben - külön jogszabályban foglaltak alapján – a szociális foglalkoztatásra alkalmas személy munka-rehabilitációs foglalkoztatásban vehet részt.

**Hajléktalanok nappali melegedője, éjjeli menedékhelye**

**17. §.**

(1) A nappali melegedő és az éjjeli menedékhely szolgáltatásait az a hajléktalan személy veheti igénybe, aki vállalja, hogy a közösségi együttélés szabályait betartja.

(2) Az éjjeli menedékhely 3 napon túli igénybevételére csak a fertőzőbetegséget kizáró egészségi vizsgálat után van lehetőség.

(3) Aki a házirendben foglaltakat súlyosan megsérti, másokat veszélyeztető magatartást tanúsít, az a személy az adott napon, többszöri előfordulás esetén meghatározott időtartamra, rendkívüli esetben az intézményből végleg kitiltható.

**Hajléktalanok átmeneti szállása**

**18. §.**

Aki az intézményt nem a jogszabályokban szabályozott módon hagyja el, a távozást követő 8. nap elteltével az intézményi jogviszonyát az intézmény igazgatója megszüntetheti.

**Ápolást-gondozást nyújtó intézmények**

**19. §.**

(1) [[6]](#footnote-6)

(2) [[7]](#footnote-7)

(3) Aki az intézményt nem a jogszabályokban szabályozott módon hagyja el, a távozást követő 15. nap elteltével az intézményi jogviszonyát az intézmény igazgatója megszüntetheti.

**Gyermekjóléti alapellátások**

**20. §.**

A család- és gyermekjóléti szolgáltatások, közöttük a gyermekétkeztetés igénybevétele – a jogszabályokban meghatározottak kivételével - önkéntes, az igényt a szolgáltatás nyújtó szervezeti egység vezetőjénél kell bejelenteni.

**Család- és gyermekjóléti központ**

**21. §.**

A család és gyermekjóléti központ szolgáltatásai térítésmentesek függetlenül attól, hogy igénybevételük önkéntes, vagy kötelező.

**Gyermekek napközbeni ellátása**

**Bölcsőde**

**22. §.**

(1) A bölcsődébe történő felvétel az indokoltság sorrendjében történik.

(2) A felvételnél előnyt élveznek azok, akiknek a gyermeke elhelyezése – igazoltan - a munkába állásuk miatt szükséges, és a szülők egyike sem jogosult gyermekgondozási támogatásra, illetve a 3 vagy több gyermeket nevelő családok.

(3) Ha a felvételt követően a szülő a gyermeke részére a bölcsődei ellátást egybefüggően 15 napon át, bejelentés nélkül (igazolatlanul) nem veszi igénybe, a bölcsődei ellátást az intézmény igazgatója megszüntetheti.

(4) Ha a gyermek bölcsődei hiányzása szeptember 1-je és május 31-e között egy naptári hónapban a szülő döntése alapján (nem betegség miatt) haladja meg a 10 napot, a szülői döntés miatti hiányzás idejére a gondozási díj 300 %-át kell megfizetni.

(5) Az (1-3) bekezdések rendelkezéseit a családi bölcsődére is alkalmazni kell.

**Szünidei gyermekétkeztetés**

**22/A. §.**

(1) A bölcsődei és óvodai szünidei ingyenes gyermekétkeztetést a zárvatartás idejére a kijelölt bölcsődei vagy óvodai konyha nyújtja.

(2) Az iskolai tanulók szünidei ingyenes gyermekétkeztetését

a) a tavaszi, őszi és téli szünetek teljes tartalmában kell biztosítani, és a szülő által igényelt étkezés legrövidebb időtartama 3 munkanap lehet,

b) a nyári szünetben legalább 43 napon át kell biztosítani, és a szülő által igényelt étkezés egybefüggő legrövidebb időtartama 10 munkanap lehet, és legfeljebb két alkalommal szakítható meg.

(3) A (2) bekezdés szerinti szünidei étkezést a Gyermekjóléti és Bölcsődei Igazgatóság szervezi.

**Napközbeni gyermekfelügyelet**

**23. §.**

(1) Az ellátás iránti igényt írásban kell kérelmezni, - a sürgős, előre nem látható eset kivételével - legalább 3 munkanappal a szolgáltatás nyújtása előtt.

(2) Az igény indokoltságáról család-látogatás során kell meggyőződni.

(3) A szolgáltatást naponta legfeljebb két részletben és összesen 6 órában lehet igénybe venni.

(4) A napközbeni gyermekfelügyelet heti 5 alkalommal hétköznapokon vehető igénybe.

**(5)** Szabad kapacitás terhére a jogszabályban meghatározott eseteken kívül is vállalható napközbeni gyermekfelügyelet.

**Térítési díj**

**A szociális szolgáltatások térítési díjai**

**24. §.**

(1) A személyes gondoskodást nyújtó szociális ellátások intézményi térítési díjait a rendelet 1. sz. melléklete tartalmazza.

(2) A személyes gondoskodást nyújtó szociális ellátásokért, - ápoló-gondozó otthoni, az átmeneti elhelyezést nyújtó ellátások és a támogató szolgáltatás kivételével - a rendelet 2. sz. melléklete szerinti térítési díj táblázatban szereplő mértékű személyi térítési díjakat kell fizetni.

(3) A támogató szolgálat keretében végzett személyi segítés díját - a rendszeres szolgáltatást igénybe vevők esetében szociális körülményeikre való tekintettel- a szolgáltatást nyújtó intézmény vezetője, legfeljebb 20%-kal csökkentheti."

(4) A személyi térítési díjat az intézményvezető – az ápolást, gondozást nyújtó intézmények kivételével - a jogosult szociális körülményeire való tekintettel egy kategóriával mérsékelheti.

(5) A hajléktalanok átmeneti szállásán az intézményvezető a jogosult szociális körülményeire tekintettel 10 %-kal csökkentheti a személyi térítési díjat.

**A nem közoktatási intézményben nyújtott gyermekjóléti alapellátások térítési díjai**

**25. §.**

(1) A bölcsődei ellátásnak a gondozásra és az étkezésre, a családi bölcsődere, és a családokátmeneti otthonára megállapított intézményi térítési díját a rendelet 3. sz. melléklete állapítja meg.

(2) A házi gyermekfelügyeletért a rendelet 2. sz. melléklete szerinti térítési díj táblázatban szereplő mértékű személyi térítési díjakat kell fizetni.

**25/A. §.[[8]](#footnote-8)**

**A közoktatási intézményekben nyújtott gyermekjóléti**

**alapellátások (étkezés) térítési díjai**

**26. §.**

Az önkormányzat által fenntartott óvodák és Eger közigazgatási területén az állami intézményfenntartó központ, valamint az állami szakképzési és felnőttképzési szerv által fenntartott nevelési-oktatási intézmények étkezési nyersanyagköltségeit és intézményi térítési díjait a rendelet 4. melléklete tartalmazza.

**Szociálpolitikai kerekasztal**

**27. §.**

A helyi szociálpolitikai kerekasztal tagjai

* EMJV polgármestere
* EMJV illetékes ágazati bizottságának elnöke
* EMJV PH illetékes ágazati irodájának vezetője
* az önkormányzat által fenntartott szociális és gyermekjóléti intézmények vezetői
* Civil Kerekasztal delegált tagok (4 fő)
* Egri Többcélú Kistérségi Társulás képviselője

**28. §.**

A kerekasztal szükség szerint, évente legalább egyszer ülésezik.

**29. §.**

(1) Ez a rendelet a kihirdetése napján lép hatályba.

(2) Ezzel egyidejűleg Eger Megyei Jogú VárosKözgyűlésének a személyes gondoskodást nyújtó szociális, valamint a gyermekvédelmi ellátásokról és azok térítési díjairólszóló 20/1993.(VIII.11.) önk. számú rendelete hatályát veszti.

**Eger, 2007. március**

**Habis László dr. Estefán Géza**

polgármester jegyző

1. melléklet

**Szociális szolgáltatások térítési díjai**

|  |  |  |  |  |  |
| --- | --- | --- | --- | --- | --- |
| **Megnevezés** | **Nyersanyagnorma+Áfa**  **Ft/étkezés/fő** | **Sztv. szerinti intézményi**  **térítési díj (önköltség) Ft** | | **Térítési díj**  **nyersanyagnorma+rezsi+ÁFA**  **Ft/étkezés/fő** | |
| Reggeli | 192 | 288 | | 288 | |
| Ebéd | 391 | 847 | | 585 | |
| Vacsora | 320 | 1 210 | | 480 | |
| Ápoló-gondozó | 1000 | 1 500 | | - | |
|  |  |  |  | |
| Megnevezés | | Sztv. szerinti intézményi  térítési díj | | Helyi legmagasabb térítési díj | |
| Meleg étel házhoz szállítása | | 150.-/nap | | 130 Ft/háztartás | |
| Házi segítségnyújtás: személyi gondozás | | 915.-/óra | | 655 Ft/óra | |
| Házi segítségnyújtás: szociális segítés | | 915.-/óra | | 655 Ft/óra | |
| Jelzőrendszeres házi segítségnyújtás | | 175.-/nap | | 35 Ft/nap | |
| Támogató szolgáltatás személyi segítés | | 1373.-/óra | | 200 Ft/óra | |
| Támogató szolgálat keretében végzett személyi szállítás kilométerdíja | | 290.-/km | | 50 Ft/km | |
| Hajléktalanok átmeneti szállása | | 2660.-/nap; 79 800.-/hó | | 470 Ft/nap; 14 100 Ft/hó | |
| Hajléktalanok ápoló-gondozó otthona | | 3420.-/nap; 102 600.-/hó | | 1995 Ft/nap; 59 850 Ft/hó | |
| Idősek ápoló-gondozó otthona, alapszintű elhelyezés | | 6730.-/nap; 201 900.-/hó | | 3 980 Ft/nap; 119 400 Ft/hó | |
| Idősek ápoló-gondozó otthona demens ellátás | | 6730.-/nap; 201 900.-/hó | | 3 980 Ft/nap; 119 400 Ft/hó | |
| Idősek ápoló-gondozó otthona, emelt szintű elhelyezés  Egyszeri belépési díj | | 6730.-/nap; 201 900.-/hó  650 000.- | | 4 540 Ft/nap; 136 200Ft/hó  650 000 Ft | |

2. melléklet

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Szociális alapszolgáltatások kedvezményes térítési díjai** | | | | |  |  |
|  | | | | | | | |
| **Étkeztetés** | | | | | | ***Házi segítségnyújtás*** | |
| Jövedelem határok | Térítési díj %-a | ÉNEK Ft/adag | Ebéd Ft/adag | Vacsora Ft/adag | Étel szállítás Ft/háztartás | *szociális gondozás* | *személyi segítés* |
| Ft | Bruttó | Bruttó | Bruttó | Bruttó | *Ft/ó* | *Ft/ó* |
| 85.501 - felett | 100% | 870 | 585 | 480 | 130 | *655* | *655* |
| 79.167 - 85.500 | 91% | 790 | 535 | 435 | 120 | *595* | *595* |
| 72.834 - 79.166 | 82% | 715 | 485 | 395 | 105 | *535* | *535* |
| 66.501 - 72.833 | 73% | 635 | 430 | 350 | 95 | *475* | *475* |
| 60.167 - 66.500 | 64% | 555 | 375 | 310 | 85 | *420* | *420* |
| 53.834 - 60.166 | 55% | 480 | 325 | 265 | 70 | *360* | *360* |
| 47.501 - 53.833 | 46% | 400 | 270 | 220 | 60 | *300* | *300* |
| 41.167 - 47.500 | 37% | 320 | 220 | 180 | 50 | *240* | *240* |
| 34.834 - 41.166 | 28% | 245 | 165 | 135 | 35 | *185* | *185* |
| 28.500 - 34.833 | 19% | 165 | 110 | 90 | 25 | *125* | *125* |
| 0 - 28.500 |  | 35 | 20 | 10 | 10 | *0* | *0* |

*3. melléklet*

***A gyermekek napközbeni ellátása és átmeneti gondozása térítési díjai***

|  |  |  |  |  |  |
| --- | --- | --- | --- | --- | --- |
| *Megnevezés* | *Nyersanyagnorma Ft/nap/fő* | *Étkezési térítési díj Ft/nap/fő* | *Gondozási díj* | *Rezsiköltség*  *Ft/nap* | *Összes térítési díj*  *Ft/nap* |
| *Bölcsőde* | *354* | *450* | *133/ nap* | *-* | *583* |
| *Játszóház* | *354* | *450* | *200/ óra* | *158* | *608+ gondozási díj* |
| *Családi bölcsőde (egész napos, étkezéssel)* |  |  | *520/ nap* |  | *450+ gondozási díj* |
| *Családi bölcsőde (félnapos: tízórai, reggeli)* |  |  | *295/ nap* |  | *82+gondozási díj* |
| *Családi bölcsőde (félnapos: ebéd, uzsonna)* |  |  | *295/ nap* |  | *340+ gondozási díj* |
| *Családi bölcsőde (félnapos, étkezés nélkül)* |  |  | *100/ óra* |  |  |

|  |  |  |  |  |
| --- | --- | --- | --- | --- |
| ***Napközbeni gyermekfelügyelet*** | | | | |
| *Intézményi térítési díj* | *915 Ft/óra* | *1 gyermek* | *2 gyermek* | *3 gyermek* |
| *Személyi térítési díj* | *655 Ft/óra* | *Ft/óra* | *Ft/óra* | *Ft/óra* |
| *Egy főre jutó jövedelem* |  |  |  |  |
| *85.501 - felett* | *100%* | *655* | *800* | *960* |
| *79.167 - 85.500* | *91%* | *595* | *745* | *895* |
| *72.834 - 79.166* | *82%* | *535* | *670* | *805* |
| *66.501 - 72.833* | *73%* | *475* | *600* | *715* |
| *60.167 - 66.500* | *64%* | *420* | *525* | *630* |
| *53.834 - 60.166* | *55%* | *360* | *450* | *540* |
| *47.501 - 53.833* | *46%* | *300* | *375* | *450* |
| *41.167 - 47.500* | *37%* | *240* | *305* | *365* |
| *34.834 - 41.166* | *28%* | *185* | *230* | *275* |
| *28.500 - 34.833* | *19%* | *125* | *155* | *185* |
| *0 - 28.500* |  | *0* | *0* | *0* |

|  |  |  |
| --- | --- | --- |
| ***Gyermekek átmeneti gondozása*** | | |
| *Egy főre jutó jövedelem (Ft)* | *Személyi térítési díj* | |
| *Ft/nap* | *Ft/hó* |
| ***Családok átmeneti otthona*** | |
| *49.401 -tól* | *225* | *6 750* |
| *37.051 - 49.400* | *207* | *6 210* |
| *28.501.- 37.050* | *169* | *5 070* |
| *0 - 28.500* | *131* | *3 930* |
|  | ***Helyettes szülői ellátás térítési díj*** | |
|  | *1380* | *41 400* |

*4. melléklet*

***Nevelési-oktatási intézmények étkezési nyersanyagköltségei és intézményi térítési díjai***

|  |  |  |
| --- | --- | --- |
| *Megnevezés* | *Nyersanyag-költség*  *Ft/nap* | *Intézményi térítési díj*  *(nyersanyagköltség +*  *27 %-os ÁFA) Ft/nap* |
| *Óvodai étkezés*  *ebből: - tízórai:*  *- ebéd:*  *- uzsonna:* | ***358***  *77*  *219*  *62* | ***455***  *98*  *278*  *79* |
| *Óvodai bentlakásos étkezés (5x-i étkezés)*  *ebből: - reggeli:*   * *tízórai:* * *ebéd:* * *uzsonna:* * *vacsora:* | ***590***  *88*  *77*  *219*  *62*  *144* | ***749***  *111*  *98*  *278*  *79*  *183* |
| *Általános iskolai ebéd 1. korcsoport:* | ***280*** | ***356*** |
| *Általános iskola 1. korcsoport (3x-i étkezés)*  *ebből: - tízórai:*  *- ebéd:*  *- uzsonna:* | ***455***  *93*  *280*  *82* | ***578***  *118*  *356*  *104* |
| *Általános iskola bentlakásos étkezés 1. korcsoport (5x-i étkezés)*  *ebből: - reggeli:*   * *tízórai:* * *ebéd:* * *uzsonna:* * *vacsora:* | ***695***  *91*  *93*  *280*  *82*  *149* | ***883***  *115*  *118*  *356*  *104*  *190* |
| *Általános iskolai ebéd 2. korcsoport\** | ***291*** | ***370*** |
| *Általános iskolai napközi 2. korcsoport (3x-i étkezés)*  *ebből: - tízórai:*  *- ebéd:*  *- uzsonna:* | ***466***  *93*  *291*  *82* | ***592***  *118*  *370*  *104* |
| *Általános iskola bentlakásos étkezés 2. korcsoport (5x-i étkezés)*  *ebből: - reggeli:*   * *tízórai:* * *ebéd:* * *uzsonna:* * *vacsora:* | ***706***  *91*  *93*  *291*  *82*  *149* | ***897***  *115*  *118*  *370*  *104*  *190* |
| *Középiskolai ebéd\*:* | ***317*** | ***403*** |
| *Középiskolai bentlakásos ellátás*  *(5x-i étkezés)*  *ebből: - reggeli:*  *- tízórai:*  *- ebéd:*  *- uzsonna:*  *- vacsora:* | ***859***  *156*  *93*  *317*  *82*  *211* | ***1091***  *198*  *118*  *403*  *104*  *268* |
| *Diétás ebéd* | ***346*** | ***439*** |

*\* dolgozói, és kiegészítő tevékenység keretében értékesített nyersanyagnorma ár*

1. Módosított a 29/2016. (IX.30.) önk. rendelet [↑](#footnote-ref-1)
2. Hatályon kívül helyezvea 29/2016. (IX.30.) önk. rendelettel [↑](#footnote-ref-2)
3. Hatályon kívül helyezve a 12/2010. (III.26.) önk. rendelettel [↑](#footnote-ref-3)
4. Hatályon kívül helyezve a 21/2008. (IV.25.) önk. rendelettel [↑](#footnote-ref-4)
5. Hatályon kívül helyezve a \_\_/2016. önk. rendelettel [↑](#footnote-ref-5)
6. Hatályon kívül helyezve a 21/2008. (IV.25.) önk. rendelettel [↑](#footnote-ref-6)
7. Hatályon kívül helyezve a 21/2008. (IV.25.) önk. rendelettel [↑](#footnote-ref-7)
8. Hatályon kívül helyezve a 10/2013. (III.29.).) önk. rendelettel [↑](#footnote-ref-8)